Cătălin Drulă: Piedone e un personaj exotic. Pune o scenetă pentru voturi. Cîrstoiu nu e potrivit pentru București
Cătălin Drulă a comentat la Jurnalul de Seară cu Cosmin Prelipceanu situația candidaților pentru primăria Capitalei, după clasamentul în care s-au poziționat aceștia într-un sondaj AtlasIntel, realizat în exclusivitate pentru Digi24. Președintele USR a spus despre Cristian Popescu Piedone că e un personaj exotic care pune o scenetă pentru voturi, iar despre Cătălin Cîrstoiu că vrea să își intre în rol. Drulă a explicat și faptul că cine se clasează în fruntea clasamentului prezentat în sondaj este și candidatul bun pentru București.